Eile, kui oli tööl palju  vaba aega, sain kotile voodri valmis õmmeldud. Nüüd on vooder ja sangad küljes, vaja veel kaunistusi välja mõelda ja mõni tasku sisse kududa. Kummalisel kombel ei tahtnud sellele kotile sangad korralikult külge hakata - kiskusid koti viltu. 4-s katse oli enam-vähem korralik.  Et roosa keset kotti väga ei "karjuks", hakkasin pruunist lõngast paela kuduma. Sellel palmikul jäävad sobivalt augud sisse, kust saab selle läbi pista. Pael on jälle üks neist asjadest, mida ma varem pole kudunud. Tüütu töö!      Clapotist üritasin ka "I&P"-de ajal kududa, aga kuna seal pole paigal istumiseks eriti aega, siis pole see eriti edenenud. 3 silmarida olen siiski saanud juba maha lasta (kas tõesti öeldakse nii, või on eesti keeles mingi muu väljend selle jaoks?).  Täna peaks käima Liannis.Tahaks uue mantli juurde tumedat mütsi vanutada, aga pole eesti heiet müüvatest poodidest tumedat varianti leidnud. Seal on ehk huopaneni.